## Odluka o kriterijima za davanje državnih jamstava

### NN 16/2003 (31.1.2003.), Odluka o kriterijima za davanje državnih jamstava

# VLADA REPUBLIKE HRVATSKE

214

Na teme­lju
članka 30. Zakona o Vladi Republike Hrvatske (»Narodne novine«, br. 101/98,
15/2000 i 117/2001) i članka 35. Zakona o izvršava­nju Državnog proračuna
Republike Hrvatske za 2003. godinu (»Narodne novine«, broj 154/2002), Vlada
Republike Hrvatske je na sjednici održanoj 23. siječ­nja 2003. godine donijela

## ODLUKU

### O KRITERIJIMA ZA DAVANJE DRŽAVNIH JAMSTAVA

I.

Vlada
Republike Hrvatske odobrava jamstva za koja je Hrvat­ski sabor utvrdio opću
godiš­nju visinu i prioritete.

Vlada
Republike Hrvatske odobravat će tražite­ljima jamstva (jedinicama lokalne i
područne (re­gionalne) samouprave, trgo­vač­kim društvima, ustanovama,
fondovima i drugim pravnim osobama) izdava­nje novih financijskih jamstava do
iznosa otplaćenih obveza glavnica, te iznosa isteklih kreditnih obveza za koja
su odobrena.

Ograniče­nje
iz stavka 1. ove točke ne odnosi se na odobrava­nje financijskih jamstava u
korist Hrvatskih autocesta d.o.o., Hrvatskih cesta d.o.o., Hrvatskog zavoda za
zdravstveno osigura­nje, Hrvatskog zavoda za mirovinsko osigura­nje, Hrvatskih
voda, Državne agencije za osigura­nje štednih uloga i sanaciju banaka,
Hrvatskog zavoda za zapoš­ljava­nje i Hrvatskog fonda za privatizaciju, do
iznosa zaduživa­nja utvrđenog ­njihovim godiš­njim Financijskim planom.

II.

Jamstvo koje, sukladno Zakonu, odobrava Vlada
Republike Hrvatske može biti u obliku posebnog dokumenta ili ugovora o jamstvu.

Obveze koje se preuzimaju jamstvom moraju biti
sukladne zakonskim propisima i izrijekom navedene u tekstu jamstva, odnosno
ugovora o jamstvu. Jamstvom se isk­ljučivo za korisnika jamči točno i
pravodobno plaća­nje glavnice, kamata i drugih troškova do kraja isplate
kredita.

Jamstvo se može mije­njati ili dopu­njavati samo uz
suglasnost Vlade Republike Hrvatske.

III.

Svrha i namjena dava­nja jamstva je:

(1) potpora ugovara­nju povo­ljnih uvjeta kredita
kojima se podupiru prioritetni projekti važni za opći društveno-ekonomski i re­gionalni
razvoj zem­lje,

(2) potpora kapitalnim ulaga­njima u razvitak kojima
se po­bo­ljšavaju opći uvjeti gospodarskog djelova­nja (infrastruktura, obnova
i potica­nje re­gionalnog razvitka, zaštita okoliša, tehno­loški razvitak, zapoš­ljava­nje,
izvoz),

(3) jamstva se daju prvenstveno pravnim osobama
korisnicima proračuna centralne države, društvima u području energetike i
infrastrukture, Hrvatskoj banci za obnovu i razvitak i izvanpro­računskim
fondovima.

IV.

Osnovni postupci i kriteriji za dava­nje jamstva su s­ljedeći:

(1) Vlada Republike Hrvatske u okviru prijedloga državnog
proračuna predlaže, a Hrvatski sabor zakonom odobrava ukupni godiš­nji iznos i
prioritete za koje se mogu davati nova jamstva.

(2) Vlada Republike Hrvatske, u okviru ovlasti danih
zakonom, donosi odluku i odobrava financijska jamstva.

(3) Vlada Republike Hrvatske donosi odluku o jamstvu
u obliku ugovora o međunarodnom kreditu koju posebnim zakonom potvrđuje
Hrvatski sabor.

(4) Vlada Republike Hrvatske odobrava činidbena
jamstva isk­ljučivo za avanse kojima se fazno izvršava određeni posao.

(5) Prijedlog za dava­nje jamstva pokreće tražite­lj
jamstva (društvo, banka, matično ministarstvo), a ocje­njuje ga i Vladi
Republike Hrvatske podnosi Ministarstvo financija. Jamstva pot­pi­suje ministar
ili zamjenik ministra financija, a izdaje ga Ministarstvo financija i provodi
sve da­lje rad­nje i izvršava obveze, u svezi izdanog jamstva.

(6) Jamstvo se izdaje i postaje pravova­ljano, kada
se posebnim ugovorom utvrde prava i obveze korisnika jamstva, i odgovarajućim
instrumentima osigurava fiskalni rizik proračuna.

(7) Osigura­nje jamstva založnim pravom nad imovinom
korisnika kredita za koji je dano jamstvo vrši Državni odvjetnik Republike
Hrvatske.

(8) Jamstvo se daje pod uvjetom da banka kreditor
kojoj je dano jamstvo i banka korisnika preko koje se koristi kredit izri­jekom
prihvate odgovornost za praće­nje namjenskog korište­nja kredita i pravovremeno
izvješćiva­nje Ministarstva financija o sta­nju korište­nja kredita.

(9) Jamstvo se osigurava i ovjerenom izjavom o
odgovornosti koju, sukladno zakonskim propisima, imaju vlasnik i članovi uprave
korisnika, uk­ljučujući ­njihovu osobnu imovinu i prima­nja kao dodatno osigura­nje
za urednu otplatu kredita.

(10) Ako korisnik jamstva, u roku od šest mjeseci od
izdava­nja jamstva, nije bez opravdanog razloga započeo ili je prestao
koristiti kredit za koji je izdano jamstvo, korisnik i banka kreditor dužni su
o tome izvijestiti Ministarstvo financija i objasniti razloge. U suprotnom, ako
to ne bude uči­njeno, u tom roku, Ministarstvo financija će povući i poništiti
jamstvo.

(11) Nadležna ministarstva dužna su pribaviti i
provjeriti stručne podloge i ekonomsko-financijske ocjene predloženih
programa/projekata, kao i dodatne razvojne učinke novih ulaga­nja korisnika za
koga se predlaže dava­nje jamstva, te Ministarstvu financija dati svoje određeno
miš­lje­nje i prijedlog. Provedbu i rezultate programa/projekta prati nadležno
ministarstvo. U slu­čaju nastanka ozbi­ljnih teškoća ili neuspjeha u provedbi
programa /projekta, nadležno ministarstvo dužno je na vrijeme predložiti
odgovarajuće mjere kojima bi se izbje­gle moguće štete i naročito aktivira­nje
jamstva. Ako nadležno ministarstvo to propusti i dođe do aktivira­nja jamstva,
smatrat će se suodgovornim za svoj prijedlog i ocjene.

(12) Državnim proračunom utvrđuje se jamčevina zaliha
dijelom nastala i od sredstava provizije u visini 0,5% od niminalnog iznosa
jamstva. Ministarstvo financija naplaćuje proviziju od korisnika prije izdava­nja
jamstva.

V.

Prilikom razmatra­nja prijedloga za odobrava­nje
jamstva, a u sklopu ocjene prijedloga, osim društveno-ekonomske opravdanosti
programa/projekta, matično ministarstvo i Ministarstvo financija ocijenit će i
s­ljedeće:

– poslovnu i kreditnu sposobnost korisnika jamstva;

– tehničku i financijsku opravdanost
programa/projekta, te realnost poslovnih planova i razvojnih potreba i
perspektiva;

– sujamstva banaka kreditora ili pokrića druge pravne
osobe kako bi se osigurali uvjeti za potpunu i neometanu provedbu
programa/projekta;

– potencijale i razvojne mogućnosti društva, te
pozitivni učinak dava­nja jamstva na korisnika jamstva;

– vlastito učešće korisnika, opći doprinos i
odgovornost vlasnika, uprave i nadzornih tijela korisnika jamstva;

– korište­nje drugih oblika državnih potpora.

VI.

(1) Država neće davati jamstva za tekuće troškove ili
pokriva­nje gubitaka u poslova­nju društva (plaće, tekuća obrtna sredstva i
sl.)

(2) Jamstvo se neće dati korisniku koji:

– ne podmiruje obveze prema državi;

– nema pozitivno miš­lje­nje nadležne državne,
odnosno komercijalne revizije za pos­ljed­nje dvije godine.

VII.

Vlada Republike Hrvatske može iznimno odobriti
jamstvo za zaduže­nje određenog korisnika vezano za provedbu prioritetnog
programa/projekta koji ima znače­nje za re­gionalnu gospodarsku stabilnost, uz
ublažava­nje gospodarske nerazvijenosti određenog područja, ukla­nja­nje ratnih
šteta, obnovu ili hitnu obnovu od pos­ljedica elementarnih nepogoda.

VIII.

Odlukom o dava­nju jamstva određuju se osnovni
elementi i uvjeti jamstva. Tekst jamstva ili ugovora o jamstvu, kao i deta­lje
koji proizlaze iz same odluke, priprema i uređuje Ministarstvo financija.

Odluka o dava­nju jamstva, koju donosi Vlada
Republike Hrvatske, mora uz ostalo, sadržavati i izričitu obvezu korisnika
jamstva da će posebnim ugovorom s Ministarstvom financija preuzeti obvezu i
odgovornost za otplatu kredita, kao i odredbu o plaća­nju provizije državnom
proračunu, te obvezu osigura­nja povrata sredstava državnom proračunu, u slučaju
aktivira­nja jamstva.

IX.

U slučaju promjene vlasništva u društvu korisnika
jamstva, poglavito, gdje je država bila većinski ili pretežiti vlasnik jamstvo
se:

a) povlači, i/ili obnav­lja prema novim uvjetima,
odnosno

b) prenosi na novog vlasnika, odnosno pravnog s­ljednika,
ovisno o ocjeni poslovnog sta­nja korisnika jamstva, razvojnoj na­mjeri,
interesu države, o čemu odlučuje Vlada Republike Hrvat­ske.

X.

Ova Odluka stupa na snagu danom donoše­nja, a objavit
će se u »Narodnim novinama«.

Klasa: 441-04/03-01/02
Urbroj: 5030120-03-1
Zagreb, 23. siječ­nja 2003.

Predsjednik
**Ivica Račan,** v. r.

Odluka, NN 16/2003-214